شەفەق نیوز/ سەرچەوەیگ ئەمنی لە کەرکوک، ئمڕوو
سێشەممە، خەوەردا لە پەیاکردن تەرم گەنجیگ خوەرهەڵات پارێزگاگە، و هاووڵاتییگ وە تەقیان
مین لە باشوور عراق زەخمدار بوی.
سەرچەوەگە ئەرا ئاژانس شەفەق نیوز وت: هیزیگ
ئەمنی تەرم گەنجیگ ١٧ ساڵان لە خوەرهەڵات کەرکوک پەیا کرد، و شوین گولە لە لەشی بوی،
و تەرمەگە ئەرا پزشک دادوەری کلکریا.
وتیش: لێکۆڵینەوە ئەرا رەسین وە بندروس تاوانەگە
و ناسین تاوانکارەیل واز کریا.
هەرلیوا، سەرچەوەیگ لە پارێزگای بەسرە ئەرا
ئاژانس شەفەق نیوز وت: مینیگ لە جیماگەیل جەنگی تەقیە بان هاووڵاتییگ لە ناوچەی مەملەحە
لە قەزای فاو، و پای وە مینەگە بڕیا، و بریا خەسەخانە ئەرا چارەسەرکردن و قورتارکردنی.
دادگای نەهیشتن تاوان واست فەرمان زیندان هەتاهەتای
لەبان ژنیگ دەرکرد، کوڕ هاووەیوەگەی لە تەمەن شەش ساڵان وە سەنیا خنکانیە و تەرمەگەی
فڕە داسە ناو چەم موەفەقیە لە پارێزگای واست.
